== Baggrund ==
[[Fil:Nicolas_Winding_Refn_Cannes_2013.jpg|thumb|180px|Refn takkede nej til en eftertragtet plads på Filmskolen til fordel for at instruere ''Pusher'']]
I 1995 instruerede Refn [[kortfilm]]en ''Pusher'', hvor han også spillede hovedrollen. Filmen blev vist på den lille lokale tv-station [[TV STOP]]. Produceren [[Henrik Danstrup]], der stod bag produktionsselskabet Balboa Enterprise, opdagede den og kontaktede siden Refn med henblik på at finansiere en spillefilm, der skulle bygges op omkring kortfilmen.<ref name="berlingsketidende_1996-08-27"/> Refn havde faktisk allerede tænkt sig at lave en spillefilmsudgave for omkring 600.-700.000 kroner, som han ville låne af sin mor.<ref name="berlingsketidende_1996-08-27"/> Filmen skulle optages i sort/hvid på 16mm-film og følge en dag i en pushers liv på [[Istedgade]].<ref name="berlingsketidende_1996-08-27"/> Refn blev derfor begejstret for Balboas tilbud, men stod i et dilemma, da han netop var blevet optaget på [[Den Danske Filmskole]]s eftertragtede instruktørlinje.<ref name="berlingsketidende_1996-08-27"/> Instruktion af en spillefilm var uforenelig med uddannelsen, og Refn måtte derfor vælge en af de to muligheder.<ref name="berlingsketidende_1996-08-27"/> Refns forældre og andre i hans omgangskreds opfordrede ham til at vælge uddannelsen, men Refn valgte alligevel at realisere filmprojektet og takke nej til Filmskolen.<ref name="berlingsketidende_1996-08-27"/>
Kunst